
	Parlamentul României

Camera Deputaţilor
Comisia pentru cultură, arte, mijloace de informare în masă
	


București, 29 aprilie 2020

PL-x 117/2020

BIROUL PERMANENT AL CAMEREI DEPUTAŢILOR
Alăturat, vă înaintăm raportul Comisiei pentru cultură, arte, mijloace de informare în masă, asupra Proiectului de Lege pentru aprobarea Ordonanţei Guvernului nr.7/2020 privind modificarea şi completarea Legii muzeelor şi a colecţiilor publice nr.311/2003, transmis cu adresa nr.  PL-x 117 din 23 martie 2020 şi înregistrat la Comisie cu nr. 4C-12/64/23.04.2020.
	
	PREŞEDINTE,

 Gigel - Sorinel ŞTIRBU

PARLAMENTUL ROMÂNIEI
CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT  
asupra  Proiectului de Lege pentru aprobarea Ordonanţei Guvernului nr.7/2020 privind modificarea şi completarea Legii muzeelor şi a colecţiilor publice nr.311/2003


În temeiul dispoziţiilor art. 96 din Regulamentul Camerei Deputaţilor, republicat, Comisia pentru cultură, arte, mijloace de informare în masă a fost sesizată spre dezbatere în fond cu Proiectul de Lege pentru aprobarea Ordonanţei Guvernului nr.7/2020 privind modificarea şi completarea Legii muzeelor şi a colecţiilor publice nr.311/2003, transmis cu adresa nr. PL-x 117 din 23 martie 2020 şi înregistrat la Comisia pentru cultură, arte, mijloace de informare în masă cu nr. 4c-12/64/23.03.2020.

Senatul, în calitate de primă Cameră sesizată, a adoptat inițiativa legislativă în condiţiile art. 76 alin. (2) din Constituţia României, republicată, în ședinta din data de 9 martie 2020.

Potrivit prevederilor art. 75 din Constituţia României, republicată, şi ale art.91 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
Prin obiectul de reglementare şi conţinutul său, proiectul de lege face parte din categoria legilor ordinare. 
În redactarea raportului, Comisia a avut în vedere avizul favorabil, cu observaţii şi propuneri, nr. 52 din 29.01.2020, emis de Consiliul Legislativ. 
Comisia pentru administraţie publică şi amenajarea teritoriului a avizat favorabil inițiativa legislativă, în ședința din data de 28 aprilie 2020.

Proiectul de lege are ca obiect de reglementare modificarea şi completarea Legii nr.311/2003, în sensul instituirii unor măsuri privind gestionarea bunurilor proprietate privată a persoanelor fizice şi juridice de către muzeele şi colecţiile aflate în proprietate publică, transformării excepţiei privind înfiinţarea ca unităţi fără personalitate juridică a muzeelor şi colecţiilor publice în regulă, stabilirii categoriilor de cheltuieli ce se pot efectua de către muzeele şi colecţiile publice, precum şi a modalităţii de constatare şi sancţionare a contravenţiilor prevăzute de Legea nr.311/2003.
În conformitate cu prevederile art. 55 din Regulamentul Camerei Deputaţilor, republicat, la lucrările Comisiei a participat, în calitate de invitat, domnul Liviu Brătescu, secretar de stat în Ministerul Culturii.  

În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat iniţiativa legislativă în şedinţa online din data de 28 aprilie. La şedinţa Comisiei pentru cultură, arte și mijloace de informare în masă, au fost prezenţi 12 deputaţi din numărul total de 16 membri, conform listei de prezenţă.

În urma examinării iniţiativei legislative şi a opiniilor exprimate, membrii Comisiei au hotărât, cu unanimitatea voturilor parlamentarilor prezenţi, adoptarea Proiectului de Lege pentru aprobarea Ordonanţei Guvernului nr.7/2020 privind modificarea şi completarea Legii muzeelor şi a colecţiilor publice nr.311/2003, cu amendamentele cuprinse în Anexa ce face parte integrantă din prezentul raport.
       PREŞEDINTE,

                              SECRETAR,

Gigel – Sorinel ŞTIRBU
                          Beatrice TUDOR














Anexa

Amendamente admise
la Proiectul de Lege pentru aprobarea Ordonanţei Guvernului nr.7/2020 privind modificarea şi completarea Legii muzeelor şi a colecţiilor publice nr.311/2003
	Nr. Crt.
	Text  Ordonanţa Guvernului nr.7/2020
	Forma adoptată de Senat
	Amendamente admise (autorul amendamentului)
	Motivare

	1.
	
	Titlul legii: LEGE pentru aprobarea Ordonanţei Guvernului nr.7/2020 privind modificarea şi completarea Legii muzeelor şi a colecţiilor publice nr.311/2003
	Nemodificat
	

	2.
	
	Articol unic. - Se aprobă Ordonanţa Guvernului nr. 7 din 22 ianuarie 2020 privind modificarea şi completarea Legii muzeelor şi a colecţiilor publice nr. 311/2003, adoptată în temeiul art.1 pct.VII2 din Legea nr. 262/2019 privind abilitarea Guvernului de a emite ordonan'e publicată  în Monitorul Oficial al României, Partea I, nr. 72 din 31 ianuarie 2020
	Articolul I. - Se aprobă Ordonanţa Guvernului nr. 7 din 22 ianuarie 2020 privind modificarea şi completarea Legii muzeelor şi a colecţiilor publice nr. 311/2003, adoptată în temeiul art.1 pct.VII2 din Legea nr. 262/2019 privind abilitarea Guvernului de a emite ordonan'e publicată  în Monitorul Oficial al României, Partea I, nr. 72 din 31 ianuarie 2020.
(Amendament propus de Comisie)
	

	3.
	Titlul ordonantei: ORDONANŢĂ  privind modificarea şi completarea Legii muzeelor şi a colecţiilor publice nr. 311/2003
	-
	Nemodificat
	

	4.
	Articol unic. - Legea muzeelor şi a colecţiilor publice nr.311/2003, republicată în Monitorul Oficial al României, Partea I, nr. 207 din 24 martie 2014, se modifică şi se completează după cum urmează:

	-
	nemodificat

	

	5.
	1. Articolul 7 se modifică şi va avea următorul cuprins:
"Art. 7. - Cultele recunoscute de stat susţin propriile muzee şi colecţii publice şi pot beneficia în acest scop de sprijin financiar şi logistic din partea autorităţilor administraţiei publice centrale şi locale, conform prevederilor legale în vigoare."

	-
	Nemodificat
	

	6.
	2. După alineatul (1) al articolului 9 se introduce un nou alineat, alin. (2), cu următorul cuprins:
"(2) Muzeele şi colecţiile de drept public pot primi şi gestiona bunuri specifice activităţii desfăşurate de către acestea, de la persoane fizice şi juridice de drept privat, în condiţiile dreptului comun."


	-
	Nemodificat
	

	7.
	3. După alineatul (2) al articolului 13, se introduce un nou alineat, alin. (21), cu următorul cuprins:
"(21) Muzeele şi colecţiile publice de importanţă naţională de drept public ce au în administrare bunuri sau colecţii publice aflate în proprietatea privată a persoanelor fizice sau juridice se organizează şi funcţionează în baza hotărârii de Guvern şi a acordului încheiat cu titularul dreptului de proprietate privată."


	-
	Nemodificat
	

	8.
	4. După alineatul (4) al articolului 13,  se introduc două noi alineate, alineatele (41) şi (42), cu următorul cuprins:
"(41) Prin excepţie de la regula prevăzută la alin. (4), în cadrul autorităţilor administraţiei publice centrale şi locale, al instituţiilor publice şi al întreprinderilor publice pot fi organizate şi pot funcţiona muzee şi colecţii publice ca unităţi fără personalitate juridică, a căror organizare este stabilită prin acte administrative specifice.

(42) Prin excepţie de la art. 22 alin. (1), prin actele administrative specifice prevăzute la alin. (41) se stabileşte şi modalitatea de finanţare a muzeelor şi colecţiilor publice care funcţionează ca unităţi fără personalitate juridică."

	-
	Nemodificat
	

	9.
	5. După alineatul (1) al articolului 22, se introduce un nou alineat, alin. (11), cu următorul cuprins:
"(11) Muzeele şi colecţiile de drept public pot efectua cheltuieli, potrivit dreptului comun, din venituri proprii şi subvenţii acordate de la bugetul de stat sau de la bugetele locale, după caz, pentru administrarea, conservarea, restaurarea şi punerea în valoare a bunurilor încredinţate potrivit dreptului comun, în conformitate cu dispoziţiile art. 9 alin. (2), de către persoane fizice şi juridice de drept privat."


	-
	Nemodificat
	

	10.
	6. Articolul 37 se modifică şi va avea următorul cuprins:
"Art. 37. - Contravenţiile prevăzute la art. 36 se constată, iar sancţiunile se aplică de specialişti ai direcţiilor pentru cultură judeţene, respectiv a municipiului Bucureşti, împuterniciţi ca atare prin ordin al ministrului culturii."


	-
	Nemodificat
	

	11.
	
	
	Art. II - În termen de 60 de zile de la  intrărea în vigoare a prezentei legi, prin hotărâre a Guvernului, la propunerea Ministerului Culturii, se aprobă normele metodologice de aplicare a dispoziţiilor art. 22 alin. (11) din Legea muzeelor și a colecțiilor publice nr. 311/2003, republicată, cu modificările și completările ulterioare.

(Amendament propus de Comisie)
	Crearea cadrului legal care să permită muzeelor şi colecţiilor de drept public să poată efectua cheltuieli din venituri proprii şi subvenţii acordate de la bugetul de stat sau de la bugetele locale, după caz, pentru administrarea, conservarea, restaurarea şi punerea în valoare a bunurilor încredinţate și  pentru a asigura administrarea bunurilor, încredinţate de către persoane fizice şi juridice de drept privat, cu diligenţa unui bun proprietar.


       PREŞEDINTE,

                                                                  SECRETAR,

Gigel – Sorinel ŞTIRBU
                                                                Beatrice TUDOR



